text: Stemmeprocenten lidt tilbage i Sønderborg
  18 juni 2015 kl. 19.00
  Den endelige stemmeprocent for hele Sønderborg Kommune blev ved dagens valg 85,6 procent. Det er en anelse lavere end ved forrige folketingsvalg i 2011.
  For fire år siden endte stemmeprocenten i Sønderborg Kommune på 86,5 procent.
  Vester Sottrup kunne i dag bryste sig af den højeste stemmeprocent i Sønderborg på 91,4 procent, mens Sønderskov havde den laveste på 81,5 procent.
  I Ikast-Brande Kommune er stemmedeltagelsen ligeledes gået lidt tilbage til 86,43 pct. mod 87,87 pct. ved valget i 2011.
  